KLASA: 911-01/23-01/01

URBROJ: 2181-202-2-1-2

Split, 29. svibnja 2023.

**SVEUČILIŠTE U SPLITU**

**Dana 29. svibnja 2023.godine raspisuje**

**NATJEČAJ**

**za kratkoročne mobilnosti u okviru Erasmus+ International Opening**

**u natječajnoj godina 2022.**

**OPĆI DIO**

Sveučilištu u Splitu je u prosincu 2020. godine odobrena nova **Erasmus povelja za visoko obrazovanje** (*Erasmus Charter for Higher Education)* i **Erasmus ID kod HR SPLIT01**, čime je omogućeno sudjelovanje Sveučilišta u Splitu u programu Erasmus+ za razdoblje od 2021. do 2027. Temeljem Povelje Sveučilištu u Splitu omogućava se upućivanje studenata na **mobilnost u svrhu studija i stručne prakse u okviru programa Erasmus+, kratkoročna mobilnost. U okviru ovog Natječaja moguće se prijaviti za mobilnosti u partnerske zemlje (regije 1-14).**

Izrazi koji se koriste u ovom Natječaju a imaju rodno značenje koriste se neutralno i odnose se jednako na muški i ženski rod.

**VAŽEĆE RAZDOBLJE**

U okviru ovog Natječaja studenti se mogu prijaviti za mobilnost od trenutka objave ovog Natječaja do 30. 7. 2024., a mobilnost se može realizirati najranije 2 mjeseca od podnošenja prijave za mobilnost te nakon objave Odluke o odabiru kandidata. Odstupanje od ovog pravila moguće je iznimno, i to isključivo u slučajevima od strateške važnosti za Sveučilište u Splitu, kada o tome suglasnost daje prorektor nadležan za međunarodnu i međusveučilišnu suradnju.

**TKO SE MOŽE PRIJAVITI**

Na Natječaj se mogu prijaviti redoviti studenti svih godina i razina studija.

Na Natječaj se mogu prijaviti i izvanredni studenti uz uvjet da za vrijeme mobilnosti pohađaju redoviti studij u punom vremenu.

Tijekom studija studenti mogu biti korisnici financijske potpore za mobilnosti do ukupno 12 mjeseci **na svakoj razini studija** (preddiplomski uključujući *short cycle (*EQF razine 5 i 6), diplomski (razina 7), doktorski (razina 8)), neovisno o tome koliko puta, dok studenti integriranih studija mogu ostvariti mobilnost u ukupnom trajanju od 24 mjeseca.

Mobilnosti ostvarene u okviru Programa za cjeloživotno učenje, potprograma Erasmus (2007.-2013.), programa Erasmus Mundus (2007.-2013.) kao i mobilnosti ostvarene u okviru Erasmus+ programa (2014.-2020.) ubrajaju se u izračun do maksimalnog trajanja od 12 mjeseci mobilnosti po razini studija (360 dana).

**AKTIVNOSTI U OKVIRU KRATKOROČNE MOBILNOSTI STUDENATA**

* **Kombinirana kratkoročna mobilnost studenata** koja podrazumijeva fizičku mobilnost kombiniranu s online učenjem, odnosno s obaveznom virtualnom komponentom prije, tijekom i/ili nakon fizičkog dijela mobilnosti. Fizička mobilnost može trajati **od 5 do 30 dana** dok za virtualni dio mobilnosti nije određen kriterij prihvatljivosti trajanja, a kombinirana virtualna i fizička mobilnost moraju studentima (na svim razinama studija) donositi najmanje **3 ECTS** boda.
* **Kombinirani intenzivni programi - BIP** *(eng. Blended Intensive Programmes)* su mobilnosti kojimafizički dio traje (minimalno) **5 dana** dok je virtualni dio određen programom BIP-a, a kombinirana virtualna i fizička mobilnost moraju studentima (na svim razinama studija) donositi najmanje **3 ECTS** boda.
* **Kratkoročna (fizička) mobilnost doktoranada** je novi vid mobilnosti za studente na doktorskoj razini studija koja podrazumjeva fizičku mobilnost u trajanju od 5 do 30 dana, bez obvezne virtualne komponente i bez obveze stjecanja ECTS bodova (osim u slučaju kombiniranih intenzivnih programa).

**FINANCIRANJE S OBZIROM NA VRSTE MOBILNOSTI**

Financira se samo fizička komponenta mobilnosti na način da zatraženi broj dana mobilnosti treba biti u skladu s opsegom aktivnosti planiranih tijekom mobilnosti.

**IZNOS FINANCIJSKE POTPORE**

Financijska potpora koja se dodjeljuje u sklopu programa Erasmus+ zamišljena je kao dodatak (potpora) na troškove studiranja koje bi student imao i na matičnom sveučilištu, tako da nikako ne pokriva cjelokupni trošak boravka na inozemnom sveučilištu.

|  |  |
| --- | --- |
| **Trajanje fizičke mobilnosti** | **Financijska potpora** |
| Do 14. dana | 70 EUR dnevno |
| Od 15. do 30. dana | 50 EUR dnevno |

**DODATAK ZA „ZELENO“ PUTOVANJE (GREEN TRAVEL)**

Studenti koji koriste zeleni način putovanja (npr. vlak, autobus, bicikl) mogu primiti jednokratni dodatni financijski poticaj u iznosu od **50 €** kao dodatni iznos za pojedinačnu potporu za povratno putovanje, ako se za putovanje u oba smjera koristi zeleni način putovanja.

U trenutku sklapanja ugovora o dodjeli financijske potpore za Erasmus+ studij sa Sveučilištem u Splitu, definirat će se financiranje zelenog načina putovanja te će studenti potpisivati Izjavu o korištenju zelenog putovanja.

**DVOSTRUKO FINANCIRANJE**

Studenti ne mogu dobiti financijsku potporu u sklopu programa Erasmus+ ukoliko će njihov boravak u inozemstvu biti dodatno financiran iz sredstava koja potječu iz Europske unije.

Pod dvostrukim financiranjem ne smatraju se nacionalne, lokalne ili druge stipendije koje se inače dodjeljuju studentima za redovan studij na matičnoj visokoškolskoj ustanovi.

**STUDENTI BEZ FINANCIJSKE POTPORE (*ZERO-GRANT STUDENTS*)**

Studenti koji se prijave na Natječaj i koji udovoljavaju svim uvjetima ali ne postoje dostatna sredstva za financiranje njihove mobilnosti, na mobilnost mogu ići o vlastitom trošku uz status studenta na mobilnosti, tzv. *zero-grant students*. Na njih se primjenjuju ista pravila kao i na studente koji imaju potporu.

**DODATNA FINANCIJSKA POTPORA ZA UKLJUČIVOST (INCLUSION SUPPORT)**

Studenti s fizičkim, mentalnim ili zdravstvenim poteškoćama imaju pravo dobiti dodatnu financijsku potporu zbog mogućih povećanih troškova mobilnosti. Ukoliko su zadovoljeni natječajni uvjeti za odlazak na mobilnost, student ima pravo zatražiti dodatnu financijsku potporu za uključivost. Sveučilište u Splitu će studenta naknadno obavijestiti o postupku potraživanja dodatnih sredstava od Agencije za mobilnost i programe EU kao i o dodatnoj dokumentaciji koju je potrebno dostaviti u svrhu odobrenja dodatnih sredstava.

**DODATAK ZA STUDENTE S MANJE MOGUĆNOSTI**

Studenti, sukladno preporuci Agencije za mobilnost i programe EU, mogu dobiti dodatnu financijsku potporu za jednu od niže navedenih kategorija, ako u okviru Natječaja zatraže dodatnu potporu te prilože dokaznu dokumentaciju.

Pod uvjetom da udovoljavaju niže navedenim uvjetima, studenti dobivaju dodatnu financijsku potporu u iznosu od **100 EUR jednokratno** za sve kratkoročne mobilnosti u trajanju od 5 do 14 dana odnosno, **150 EUR** **jednokratno** za sve kratkoročne mobilnosti u trajanju od 15 do 30 dana.

1. **STUDENTI NIŽEG SOCIOEKONOMSKOG STATUSA**

Studenti nižeg socioekonomskog statusa imaju mogućnost dobiti dodatna financijska sredstva za odlazak na mobilnost.

Uvjeti za dodjelu jednokratne financijske potpore studentima nižeg socioekonomskog statusa:

- prosječni mjesečni prihodi po članu zajedničkog kućanstva ne prelaze **85% proračunske osnovice (2.827,10 kuna za 2022. godinu)** koja se utvrđuje svake godine odgovarajućim propisom. Kao dokaz potrebno je dostaviti potvrdu nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije. Za članove zajedničkog kućanstva koji su u mirovini ili su korisnici obiteljske mirovine potrebno je priložiti, osim potvrde nadležne porezne uprave, i potvrdu nadležne ustanove za mirovinsko osiguranje o visini isplaćene mirovine za zadnju dostupnu kalendarsku godinu u trenutku predaje natječajne dokumentacije.

Kao dokaz potrebno je dostaviti i popunjenu izjavu o članovima zajedničkog kućanstva (pod zajedničkim kućanstvom podrazumijeva se obiteljska ili druga zajednica osoba koje zajedno žive na istoj adresi prebivališta i podmiruju troškove života bez obzira na srodstvo).

Pri odabiru studenata koji zadovoljavaju kriterije za dodatnu potporu za studente slabijeg socioekonomskog statusa, u izračun prosječnog mjesečnog prihoda po članu zajedničkog kućanstva uračunava se i oporezivi i neoporezivi dohodak (prihod) naveden u Pravilniku o dodjeli državne stipendije.

1. **IZBJEGLICE I TRAŽITELJI AZILA**

Studenti izbjeglice i tražitelji azila imaju mogućnost dobiti dodatna financijska sredstva za odlazak na mobilnost.

Dokaznu dokumentaciju kojom studenti dokazuju svoj status azilanta/stranca pod supsidijarnom zaštitom čine odluka kojom se odobrava azil ili supsidijarna zaštita te dozvola boravka. Također, studenti s navedenim statusom moraju dokazati svoj identitet, a to je moguće putovnicom za azilanta, posebnom putovnicom za stranca ili drugim identifikacijskim dokumentom.

**DODATNE KATEGORIJE STUDENATA S MANJE MOGUĆNOSTI**

|  |  |  |  |
| --- | --- | --- | --- |
| **Red. Br.** | **Podzastupljene ili ranjive skupine studenata u visokom obrazovanju** | **Dodatne informacije** | **Dokazna dokumentacija** |
| 1. | Studenti čiji roditelji imaju nižu razinu obrazovanja | Najviši stečeni stupanj obrazovanja oba roditelja studenta odgovara srednjoj stručnoj spremi | Dokaz da oba roditelja/skrbnika ili jedan u slučaju jednog roditelja/skrbnika nemaju kvalifikacije visokog obrazovanja putem zapisa (uključujući i elektronički zapis) HZMO-a o podacima evidentiranim u matičnoj evidenciji Hrvatskog zavoda za mirovinsko osiguranje. |
| 2. | Studentice u tehničkom području, studenti u humanističkom području |  | Tehnička i humanistička područja definiraju se sukladno Pravilniku o znanstvenim i umjetničkim područjima, poljima i granama (NN 118/09, 82/12, 32/13 i 34/16) |
| 3. | Stariji studenti | (stariji od 30 godina) | Preslika osobne iskaznice ili zapis iz matice rođenih |
| 4. | Studenti s djecom |  | Zapis iz matice rođene djece |
| 5. | Studenti koji su završili strukovnu školu |  | Preslika svjedodžbe završnog razreda srednje škole |
| 6. | Studenti koji rade uz studij | Studenti u radnom odnosu | e-potvrda iz mirovinskog sustava (HZMO-a) |
| 7. | Studenti koji studiraju u mjestu izvan mjesta prebivališta | Studenti čiji je prebivalište udaljeno od mjesta studija više od 30km (uključujući i studente koji putuju na studij više od 30 km) | Preslika osobne iskaznice, ispis s prikazom udaljenosti (npr. HAK, google maps ili sl.) |
| 8. | Studenti djeca hrvatskih branitelja | Ministarstvo hrvatskih branitelja Republike Hrvatske putem Zaklade hrvatskih branitelja stipendira djecu sljedećih kategorija hrvatskih branitelja: djecu smrtno stradalih hrvatskih branitelja i vojnih invalida Domovinskog rata u djecu smrtno stradalih hrvatskih branitelja iz Domovinskog rata, djecu nestalih hrvatskih branitelja iz Domovinskog rata, djecu hrvatskih ratnih vojnih invalida iz Domovinskog rata, djecu dragovoljaca iz Domovinskog rata i djecu hrvatskih branitelja iz Domovinskog rata koji su u Domovinskom ratu sudjelovali najmanje 100 dana kao pripadnici borbenog sektora. | Potvrde o braniteljskom statusu dobivaju se u Ministarstvu hrvatskih branitelja. Dokaz o statusu hrvatskog branitelja iz Domovinskog rata ili statusu djeteta hrvatskog branitelja iz Domovinskog rata izdaje nadležno tijelo državne uprave, odnosno Ministarstvo hrvatskih branitelja. |
| 9. | Studenti pripadnici romske manjine |  | Zapis iz matice rođenih ili presliku ispisa iz popisa birača |
| 10. | Studenti iz alternativne skrbi | Djeca bez roditeljske skrbi i djeca bez adekvatne roditeljske skrbi | Rješenje nadležnoga centra za socijalnu skrb |
| 11. | Studenti beskućnici i oni koji se nalaze u riziku od beskućništva | [Slika podrške beskućnicima u Hrvatskoj](https://www.pravo.unizg.hr/_download/repository/Slika_podrske_beskucnicima_u_RH_v4_%28preview%29_%281%29.pdf) | Potvrda centra za socijalnu skrb |
| 12. | Studenti iz ruralnih područja, manjih mjesta i otoka | Naselja navedena u Zakonu o područjima posebne državne skrbi (NN 86/08, 57/11, 51/13, 148/13, 76/14, 147/14, 18/15, 106/18) | Potvrda o prebivalištu i boravištu iz koje je vidljivo da student živi u općini (a ne gradu) koja se nalazi u područjima posebne državne skrbi. |

Ako ostvaruje pravo, student se može prijaviti **za** **samo jednu kategoriju vezano uz studente s manje mogućnosti** (dvije vrste kategorija međusobno su isključive).

**Dodatna napomena:** Studenti koji potražuju potporu za uključivost (studenti s posebnim potrebama/s invaliditetom) mogu se prijaviti i za kategoriju studenta s manje mogućnosti (te dvije vrste kategorija nisu međusobno isključive).

**DODATNA POTPORA ZA PUTOVANJE ZA STUDENTE S MANJE MOGUĆNOSTI**

|  |  |  |
| --- | --- | --- |
| **Raspon u km** | **Jedinični iznos** | **Green travel** |
| **0 –99 km** | 23€ | - |
| **100 –499 km** | 180 € | 210 € |
| **500 –1 999 km** | 275 € | 320 € |
| **2 000 –2 999 km** | 360 € | 410 € |
| **3 000 –3 999 km** | 530 € | 610 € |
| **4 000 –7 999 km** | 820 € | - |
| **8 000 km iliviše** | 1500 € | - |

**PRIJAVA NA NATJEČAJ**

**Student prijavu za Erasmus+ studij i dodjelu dodatne potpore za studente s manje mogućnosti ispunjava putem istog *on-line* prijavnog obrasca koji se nalazi u vezanim dokumentima Natječaja.** Studenti koji se prijavljuju na natječaj dužni su se javiti Erasmus koordinatoru na matičnoj sastavnici (popis u vezanim dokumentima Natječaja) radi utvrđivanja kvalitete prijave i usklađenosti planiranih aktivnosti prakse s ishodima učenja studijskog programa Sastavnica studentu izdaje **potvrdu o usklađenosti planiranih aktivnosti mobilnosti s ishodima učenja studijskog programa, a što je uvjet za valjanu prijavu na Natječaj.**

U [*on-line* prijavnom obrascu](https://airtable.com/shrmVzApGAumWRtXw) student prilaže sljedeću natječajnu dokumentaciju:

1. **Životopis na engleskom jeziku** (na Europass CV obrascu na engleskom jeziku; obrazac dostupan u vezanim dokumentima Natječaja)
2. **Prijepis dosadašnjih ocjena i ostvarenih ECTS bodova** **sa svih razina studija** ovjeren u referadi matične sastavnice na hrvatskom jeziku
3. **Pismo motivacije** na engleskom jeziku (do 300 riječi), vlastoručno potpisano
4. **Dokaz o znanju stranog jezika** (potvrda škole stranih jezika ukoliko je student posjeduje ili potvrda koja je razvidna iz prijepisa ocjena ili svjedodžbi srednje škole)

Napomena: Studenti jezika umjesto navedene potvrde prilažu prijepis ocjena kao dokaz o studiju jezika

1. **Prihvatno pismo inozemne institucije**
2. **Potvrda o usklađenosti kratkoročne mobilnosti s ishodima učenja potpisana od strane Erasmus koordinatora sastavnice**
3. **Izjava uz prijavu za dodatnu potporu za studente s manje mogućnosti** (studenti koji se prijavljuju za dodatnu potporu kao studenti s manje mogućnosti dužni su ispuniti i potpisati ovu Izjavu; obrazac dostupan u vezanim dokumentima Natječaja)
4. **Prijavna dokumentacija za dodatnu potporu za studente s manje mogućnosti** (sukladno uvjetima navedenima u tekstu Natječaja studenti koji se prijavljuju za dodatnu potporu dužni su priložiti svu traženu dokumentaciju za jednu odabranu kategoriju studenata s manje mogućnosti)
5. **Izjava o članovima zajedničkog kućanstva** (studenti koji se prijavljuju za dodatnu potporu kao studenti nižeg socioekonomskog statusa dužni su ispuniti i potpisati ovu Izjavu; obrazac dostupan u vezanim dokumentima Natječaja)
6. **Privola za objavu/slanje podataka** (obrazac dostupan u vezanim dokumentima Natječaja)

Prijava na Natječaj predaje se osobno **na adresu**:

**Sveučilište u Splitu**

**Odjel za međunarodnu i međusveučilišnu suradnju**

**Sinjska 2, 3.kat, 21000 Split**

ili **preporučenom poštom** poslati na adresu:

**Sveučilište u Splitu**

**Ruđera Boškovića 31, 21000 Split**

**s naznakom za *Natječaj* za *kratkoročnu mobilnost studenata u okviru programa Erasmus+ natječajne godine 2022.***

**VEZANI DOKUMENTI NATJEČAJA**

1. [***On-line* prijavni obrazac za Erasmus+ International Opening - kratkoročnu mobilnost**](https://airtable.com/shrmVzApGAumWRtXw)
2. ***Europass* CV obrazac**
3. **Izjava o članovima zajedničkog kućanstva**
4. **Izjava uz prijavu za dodatnu potporu za studente s manje mogućnosti**
5. **Potvrda o usklađenosti kratkoročne mobilnosti s ishodima učenja**
6. **Privola za objavu/slanje podataka**
7. **Popis Erasmus koordinatora na sastavnicama**
8. **Popis ECTS povjerenika na sastavnicama**
9. **Popis odsječkih ECTS koordinatora**
10. **Dodatni kriteriji sastavnica**
11. ***Erasmus+ Programme Guide***

**POSTUPAK ODABIRA STUDENATA**

**Prijave idu u proceduru rješavanja prema redoslijedu zaprimanja prijava** **(*first come, first served*)**.

Konačni odabir studenata će vršiti Povjerenstvo za odabir kandidata.

**Natječaj je otvoren do isteka sredstava.**

**Lista odabranih kandidata objavljivat će se mjesečno, najkasnije do 20. u mjesecu. Po isteku raspoloživih sredstava, formirat će se lista čekanja.**

**Nepotpune i/ili nepravovremene prijave neće se razmatrati.**

**UPUTA O PRAVNOM LIJEKU**

Protiv Odluke o odabiru može se podnijeti žalba Povjerenstvu u roku od 8 dana od dana objave rezultata na mrežnim stranicama Sveučilišta u Splitu. Žalba se podnosi u pisanom obliku preporučenom poštom ili neposredno na protokol Sveučilišta u Splitu, na adresi Ruđera Boškovića 31, 21000 Split, radnim danom od 8.00 do 16.00 sati. Povjerenstvo odlučuje o žalbi donošenjem odluke u roku od 8 dana od dana zaprimanja izjavljene žalbe.

**OSTALO**

Prijavom na Natječaj kandidati pristaju da se njihovo ime objavi na popisu izabranih/odbijenih kandidata ili na listi čekanja.

Za sve dodatne informacije obratite se Erasmus koordinatorima na svojim sastavnicama ili na Sveučilištu u Splitu:

Odjel za međunarodnu i međusveučilišnu suradnju, Sinjska 2, 3. kat

erasmus@unist.hr, filipa.burilo@unist.hr